Document ID: 31988L0195

ΟΔΗΓΙΑ ΤΗΣ ΕΠΙΤΡΟΠΗΣ της 24ης Μαρτίου 1988 για προσαρμογή στην τεχνική πρόοδο της οδηγίας 80/1269/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την ισχύ των κινητήρων των οχημάτων με κινητήρα ( 88/195/ΕΟΚ ) ( 88/195/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 80/1269/ΕΟΚ του Συμβουλίου της 16ης Δεκεμβρίου 1980 περί προσεγγίσεως των νομοθεσιών των κρατών μελών που αφορούν την ισχύ των κινητήρων των οχημάτων με κινητήρα ( 1 ), και ιδίως το άρθρο 3,
Εκτιμώντας :
ότι, λόγω της αποκτηθείσας εμπειρίας και της επιστημονικής εξέλιξης, πρέπει τώρα οι διαδικασίες δοκιμών που καθορίζονται στην οδηγία 80/1269/ΕΟΚ να καταστούν ακριβέστερες και ειδικότερα, να ευθυγραμμιστούν με τις τελευταίες εξελίξεις στο πλαίσιο της Οικονομικής Επιτροπής των Ηνωμένων Εθνών για την Ευρώπη και του Διεθνούς Οργανισμού Τυποποίησης ( ISO )- ότι, τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής προσαρμογής των οδηγιών στην τεχνική πρόοδο οχημάτων με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1 Τα παραρτήματα Ι και ΙΙ της οδηγίας 80/1269/ΕΟΚ τροποποιούνται σύμφωνα με το παράρτημα της παρούσας οδηγίας .
Άρθρο 2 1 . Από την 1η Απριλίου 1988, τα κράτη μέλη δεν μπορούν, για λόγους που αφορούν την ισχύ του κινητήρα :
- να αρνηθούν, για έναν τύπο οχήματος την έγκριση ΕΟΚ ή την έκδοση του αντιγράφου του δελτίου έγκρισης που προβλέπεται στο άρθρο 10 παράγραφο 1 τελευταία περίπτωση της οδηγίας 70/156/ΕΟΚ ( 2 ), ή την έγκριση από εθνικής πλευράς,
- να απαγορεύσουν τη θέση οχημάτων σε κυκλοφορία, όταν η ισχύς του κινητήρα αυτού του τύπου του οχήματος δεν έχει προσδιοριστεί σύμφωνα με την οδηγία 80/1269/ΕΟΚ, όπως τροποποιήθηκε τελευταία από την παρούσα οδηγία .
2 . Από την 1η Οκτωβρίου 1988, τα κράτη μέλη :
- δεν εκδίδουν πλέον το αντίγραφο του δελτίου έγκρισης που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ, για τύπο οχήματος του οποίου η ισχύς του κινητήρα δεν έχει προσδιοριστεί σύμφωνα με την οδηγία 80/1269/ΕΟΚ, όπως τροποποιήθηκε τελευταία από την παρούσα οδηγία,
- μπορούν να αρνούνται την έγκριση από εθνικής πλευράς ενός τύπου οχήματος του οποίου η ισχύς του κινητήρα δεν έχει προσδιοριστεί σύμφωνα με την οδηγία 80/1269/ΕΟΚ όπως τροποποιήθηκε τελευταία από την παρούσα οδηγία .
3 . Από την 1η Οκτωβρίου 1992, τα κράτη μέλη μπορούν να απαγορεύουν τη θέση σε κυκλοφορία οχημάτων των οποίων η ισχύς του κινητήρα δεν έχει προσδιοριστεί σύμφωνα με την οδηγία 80/1269/ΕΟΚ, όπως τροποποιήθηκε τελευταία από την παρούσα οδηγία .
Άρθρο 3 Πριν από την 1η Απριλίου 1988, τα κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία . Ενημερώνουν αμέσως την Επιτροπή σχετικά .
Άρθρο 4 Η παρούσα οδηγία απευθύνεται στα κράτη μέλη .
Βρυξέλλες, 24 Μαρτίου 1988 .

Labels: 7
8
1